ཀྱི་ནང་ནས་གཅིག་ཁོ་
ན་དང་ལྡན་པའི་འགྲོ་བ་མི་སྲིད་དོ། །ཞེས་བྱ་བའོ། །ད་ནི་བདག་ཉིད་འཆིང་
བ་སྟེ། །ཞེས་སོགས་ཀྱིས། ལས་ཀྱི་འཆིང་བའི་ངེས་པ་གསུངས་ཏེ། དེ་ཡང་རང་
གི་ཕུང་ཁམས་སྐྱེ་མཆེད་ཀྱིས་ཚོགས་པ་ནི་རང་བཞིན་ཞེས་བྱ་ལ། དེའི་ཡོན་
ཏན་ནི། ཕུང་སོགས་དེ་དག་གི་དྲི་ལ་སོགས་པ་དང་། སྐྱེ་བ་དང་འགག་པ་
སོགས་པ་སྟེ། དེ་དག་ལ་དངོས་པོར་བདེན་པ་དང་། དངོས་མེད་དུ་བདེན་
པར་འཛིན་པའི་མཐར་འཛིན་གྱི་རྣམ་པར་རྟོག་པའི་དབང་གིས། རང་གི་
ཕུང་སོགས་ལ་བརྟེན་ནས་བཏགས་པ་ཙམ་གྱི་ང་ལ་དེ་ལྟར་མི་ཟེར།
རང་
བཞིན་གྱིས་གྲུབ་པའམ། རང་ངོས་ནས་གྲུབ་པའི་རྣམ་པ་ཅན་གྱི་ངར་འཛིན་
པའི་ངར་འཛིན་ལྷན་སྐྱེས་འབྱུང་བ་ཡིན་ལ། འདི་ནི་བདག་ཉིད་འཁོར་བར་
འཆིང་བར་བྱེད་པའི་གཙོ་བོ་ཡིན་ཞིང་། རང་བཞིན་ཡོན་ཏན་དེ་དག་མཐར་
འཛིན་པའི་རྣམ་རྟོག་སྤངས་ན། ངར་འཛིན་དེ་ཡང་སྤངས་ནས་འཁོར་བར་
བཅིངས་པའི་སྡུག་བསྔལ་ལས་ཐར་བར་འགྱུར་བ་ཡིན་ནོ།
།ཞེས་བྱ་བ་སྟེ།
འདིས་ནི་འཁོར་བར་འཆིང་བའི་རྩ་བ་བདེན་འཛིན་ལྷན་སྐྱེས་དང་། འཁོར་
བ་ལས་གྲོལ་བ་བདེན་མེད་དུ་རྟོགས་པ་ལ་རག་ལས་པར་བསྟན་པ་ཡིན་ལ།
ཁམས་བཅོ་བརྒྱད་དང་བྲལ་བ་སུ་ཞིག་བྱེད་པ་པོ་ཅི་ཞིག་བྱེད་མི་སྲིད་དོ། །
ཞེས་བྱ་བའི་དོན་ནོ། །མི་ཤེས་འཇིག་རྟེན་ལོག་པའི་བདག་ཉིད་ཀྱིས་བྱེད་པ་
པོ་ཡོངས་སུ་བརྟགས་པས་རྨོངས་པར་བྱེད་དོ། །ཞེས་གསུངས་པའི་དོན་ཡང་།
ཕུང་སོགས་ལས་བཏགས་( ༥༨ན) པ་རང་བཞིན་གྱིས་གྲུབ་པའི་བྱེད་པ་པོའམ་་
གང་ཟག་བདེན་པ་བ་མེད་ལ། འོན་ཀྱང་བྱེད་པ་པོའི་གང་ཟག་རང་བཞིན་
- 588

དྲི་མེད་འོད་ཀྱི་ནང་ལེའུའི་དཀའ་གནས་རྣམས་ཀྱི་ཟིན་བྲིས་རགས་ཙམ།
གྱིས་ཡོད་པ་ཉོན་མོངས་ཅན་གྱིས་མི་ཤེས་པ་སྟེ། མ་རིག་པ་བདེན་འཛིན་ལྷན་
སྐྱེས་ཀྱིས་བསླད་པའི་དབང་གིས་འཇིག་རྟེན་པ་དག་འཛིན་པར་བྱེད་པ་ཡིན་
ནོ་ཞེས་བྱ་བར་ཤེས་པར་བྱའི། ཁ་ཅིག་དབང་ཕྱུག་སོགས་ཀྱི་བྱེད་པ་པོ་དོན་
གཞན་བརྟགས་པས། ཞེས་སྦྱོར་བ་ནི་ཤིན་ཏུ་མ་འབྲེལ་ཏེ། སེམས་ཅན་ཐམས་
ཅད་ཀྱི་ཐུན་མོང་གི་འཁོར་བར་འཆིང་བར་བྱེད་པའི་རྒྱུ་སྟོན་པར་བྱེད་པ་་་་་་
ཡིན་ཞིང་། དབང་ཕྱུག་སོགས་འགྲོ་བའི་བྱེད་པོར་གཟུང་བའི་དབང་གིས་
སེམས་ཅན་ཐམས་ཅད་འཁོར་བར་བཅིངས་པ་མ་ཡིན་པའི་ཕྱིར་རོ། །དེས་ན་
བདག་
དབང་ཕྱུག་བྱེད་པོར་འཛིན་པའི་མུ་སྟེགས་པ་གཅིག་པུར་མ་ཟད།
ཉིད་ཀྱང་འཁོར་བར་གང་གིས་བཅིངས་པ་བསམ་པར་བྱ་དགོས་སོ། །ད་ནི་ས་
ཞེས་པ་ལ་སོགས་པས། ཞེས་སོགས་ཀྱིས་འཁོར་བ་རྣམས་ཀྱི་སེམས་ཀྱི་རང་
བཞིན་རྣམ་པ་བཞིའི་ངེས་པ་གསུངས་ཏེ། དེ་ཡང་འཁོར་བ་པ་རྣམས་ཀྱི་
སེམས་ཀྱི་རང་བཞིན་རྣམ་པ་བརྒྱད་དེ། ས་དང་ཆུ་དང་མེ་དང་རླུང་དང་ནམ་
མཁའི་ཁམས་དང་། ཡིད་ཤེས་རྟོག་པ་དང་། བློ་དབང་ཤེས་དང་། ངར་འཛིན་
པ་འཇིག་ལྟ་ལྷན་སྐྱེས་ཏེ་དེ་ལྟར་རྣམ་པ་བརྒྱད་ཡིན་ལ། ཡིད་དང་ངར་འཛིན་
ནི། ཡིད་ཤེས་སྤྱི་དང་བྱེ་བྲག་པ་ཡིན་གྱི། ངར་འཛིན་ཞེས་པ་རྣམ་ཤེས་ཚོགས་
བརྒྱད་ཀྱི་ཡ་གྱལ་གྱི་ཉོན་ཡིད་ལ་མི་གཟུང་ངོ་། །དེ་ལྟར་རྣམ་པ་བརྒྱད་པོ་དེ་
ཡང་བསྡུས་ན་སེམས་རགས་པ་དང་ཕྲ་བ་དང་མཆོག་གི་གནས་སྐབས་གསུམ་
དུ་འགྱུར་ལ། རགས་པ་ནི་སད་པའི་གནས་སྐབས་སྙིང་སྟོབས་ཀྱི་ཡོན་ཏན་གྱི་
སེམས་དང་། ཕྲ་བ་ལ་གཉིས་ལས། གཅིག་ནི་རྨི་ལམ་གྱི་གནས་སྐབས་ཀྱི་
སེམས་རྡུལ་གྱི་ཡོན་ཏན་དང་། སྙིང་ཁའི་པདྨ་ཞེས་པ་ལ་སོགས་པས་ཟླ་བའི་
རྐང་པ་( ༥༨༠) རྒྱུ་ཚུལ་སྟོན་པ་ལ། རྒྱུད་དུ། སྙིང་ཁ་དང་དཔྲལ་བར་འབྱུང་བ་
ཕྱོགས་ཉིན་ཞག་རྣམས་རྒྱུ་བ་དང་། མགྲིན་པ་ལྟེ་བར་དགུ་ལྡན་བཅུ་དྲུག་པ་
ཟུང་བརྒྱལ་བ་དེ་ཉིད། ཅེས་སོ་སོར་བཅད་ནས་གསུངས་པ་ནི། འགྱུར་གྱི་

-589-

མཁས་གྲུབ་རྗེའི་གསུང་འབུམ། ༼
དབང་གིས་ཅུང་མི་འགྲིག་ནའང་། འགྲེལ་པར། ཆོས་ཀྱི་འཁོར་ལོ་ལ་སོགས་པ་
བཞི་རྒྱུ་བ་དང་། ཟླ་རྐང་རྣམས་རྒྱུ་མཁན་དུ་གསུངས་པས་སྤྱིར་སྦྱར་ནས་
གསུངས་པ་ལྟར་བཤད་ན། ཟླ་རྐང་ལ་རིམ་པ་དང་། རིམ་མིན་གཉིས། དེ་རེ་
རེ་ལ་སྔ་རྐང་ཕྱི་རྐང་རེ་རེ་སྟེ་བཅུ་བཞི་རེའོ། །དེ་ལ་རྙེད་པ་མཉམ་པས་བགྲོད་
པ་འཕེལ་བས་ཏེ་རིམ་པའམ། མི་མཉམ་པར་བགྲོད་པས་འགྲིབ་པ་སྟེ། རིམ་པ་
མིན་པ་དེ་ནི། ཡུལ་ལྔའི་སྒོ་ནས་བྱིས་པ་སོགས་ལྔར་ཕྱེ་ཡང་། འདི་ནི་ཆོས་སྦྱར་
དགོས་པའི་གནད་ཀྱིས། ཤིན་ཏུ་ལང་ཚོ་དང་། ཤིན་ཏུ་རྒན་པོ་གཉིས་བསྣན་
ནས་བདུན་དུ་བྱས་ཏེ། དེ་ལ་རྐང་པ་བརྒྱ་ཉི་ཤུ་རྫོགས་པར་བྱ་ཚུལ་ནི། བརྒྱ་ཉི་
ཤུ་ལ་བཅུ་བཞིས་བགོས་པའི་ཐོབ་ནོར་མཉམ་ཞིང་། ལྷག་མ་རྐང་པ་གཅིག་
མཐོང་ན། རྐང་པ་དང་པོའི་ཆུ་ཚོད་ལྔའི་ཆ་ཤས་ནི་མཉམ་པའི་དབང་གིས་
ནོར་རམ་ལྷག་པར་འགྱུར་རོ། །ཟླ་བ་དཀར་ནག་གང་ཡིན་ཡང་རུང་། མི་
མཉམ་ན་འགྲིབ་པའམ་བུ་ལོན་དུ་འགྱུར་རོ། །ཉིན་ཞག་གཉིས་པ་ལ།
གཞོན་
ནུ་དང་པོར་བྱས་ནས་ཡར་ལོག་སྟེ་བགྲངས་པའི་གཉིས་པ། བྱིས་པའི་དུས་ཀྱི་
ལྔ་དང་། གཞོན་ནུ་རང་དུས་སུ་སྔ་མ་དེ་ཉིས་འགྱུར་དུ་སོང་བས་བཅུ་དང་།
དེ་བཞིན་དུ་སྨིན་པ་དང་། ཤིན་ཏུ་རྒན་པོ་དང་རྒན་པོ་དང་། ཤིན་ཏུ་ལང་ཚོ།
ལང་ཚོ་རྣམས་རང་དུས་དང་ལོར་བྱས་ནས་སྨིན་པ་ནས་ཡར་བགྲངས་པའི་་་་
བྱིས་པ་བདུན་པ་དང་། གཞོན་ནུ་དྲུག་པ་སོགས་སུ་ཤེས་པར་བྱ་ཞིང་། ཤིན་ཏུ་
རྒན་པོ་ནས་ཡར་ལོག་སྟེ་བགྲངས་པའི་བྱིས་པ་དྲུག་པ་དང་། གཞོན་ནུ་ལྔ་ལྔ་
པ་སོགས་སུ་འགྱུར་བ་རྣམས་ཤེས་པར་བྱའོ། །དེ་ལྟར་བྱས་ན་སྔ་རྐང་གི་བྱིས་
པ་ལྔ། གཞོན་( ༥༩ན) ནུ་ལ་བཅུ། ལང་ཚོ་ལ་བཅོ་ལྔ། ཤིན་ཏུ་ལང་ཚོ་ལ་བཅུ་
དགུ། རྒན་པོ་ལ་ཉེར་གཉིས། ཤིན་ཏུ་རྒན་པོ་ལ་ཉེར་བཞི། སྨིན་པ་ལ་ཉེར་
ལྔས་བརྒྱ་ཉི་ཤུ་རྫོགས་ལ། འགྲིབ་པའམ་འཕེལ་བ་ཞེས་གསུངས་པས། སྔ་རྐང་
ཕྱི་རྐང་གཉིས་ལའང་རིམ་པ་དང་རིམ་མིན་གཉིས་ཀ་འོང་ངོ་། །དེ་ནང་ལ་
-590-

དྲི་མེད་འོད་ཀྱི་ནང་ལེའུའི་དཀའ་གནས་རྣམས་ཀྱི་ཟིན་བྲིས་རགས་ཙམ།
འདབ་མ་བརྒྱད་ལ་རྐང་པ་དང་པོའི་ལྔ་
སྦྱར་ན། ཟླ་བས་མཚོན་པའི་བྱང་ཆུབ་ཀྱི་སེམས་དཀར་པོ་སྙིང་ཁ་ལ་སོགས་
པའི་འདབ་མ་རྣམས་ལ་རྒྱུ་བ་ན།
དང་། གཉིས་པའི་གསུམ་སྟེ་བརྒྱད་རྒྱུ་ལ། དཔྲལ་བའི་རྩ་འདབ་དྲུག་ལ་རྐང་
པ་གཉིས་པའི་ལྷག་བདུན་དང་། རྐང་པ་གསུམ་པའི་སྡོམ་རྒྱུ་བཅོ་ལྔའི་སྟེང་
ནས་དགུ་རྒྱུ། དེས་ལྷག་མ་སྡོམ་རྒྱུ་བ་དགུ་སོགས་ལའང་ཤེས་པར་བྱའོ། །ད་ནི་
ཕྱི་རྐང་ལ་བཤད་པར་བྱ་སྟེ། ཞག་བདུན་ནས་ནི་སླར་ཡང་རི་བོང་མཚན་མ་
རིམ་པ་མིན་པས་འདོར། ཞེས་པའི་དོན། སྔ་རྐང་གི་སྐབས་སུ་ལོངས་སྤྱད་པ་
བསྡོམས་པའི་དབང་དུ་བྱས་ནས་ལྔ། བཅུ། ཞེས་ནས་ཉེར་ལྔའི་བར་བསྡོམས་
ལ། འདིར་ནི་ཉེར་ལྔ། ཉེར་བཞི། ཞེས་པ་ནས། ལྔའི་བར་དུ་ལྡོག་སྟེ་བསྡོམས་
པས་རིམ་མིན་ཞེས་གསུངས་ཀྱི། སྤྱིར་རིམ་པ་རིམ་མིན་གྱི་དོན་མིན་ནོ། །དེ་
ལྟར་ཡིན་པར་ཡང་འགྲེལ་པར་དང་པོའི་ཆའི་ཆ་ཤས་ཉེར་ལྔ་སྨིན་པར་
འགྱུར་བ་གང་ཡིན་པ་སྟེ་དེ་ཉིད་ཉིན་ཞག་བརྒྱད་པ་ལ་ལྟེ་བར་ལྷག་པའི་ལྷར་
འགྱུར་རོ། །ཞེས་གསུངས་པས། ཉིན་ཞག་བརྒྱད་པ་ལ་ཆ་ཤས་ཉེར་ལྔ་གསུངས་
ཤིང་། ཉིན་ཞག་བརྒྱད་པ་ཕྱི་རྐང་གི་ཐོག་མ་ཡིན་པ་དང་། ཉེར་ལྔ་པ་སྔ་རྐང་
གི་ཐ་མར་བྱུང་བའི་ཕྱིར་རོ། །དེ་ལྟར་བྱས་ན་ཉེར་ལྔ་ནས་བརྩམས་ཏེ། ལྔའི་
།དེ་ནང་ལ་
བར་དུ་ལོག་སྟེ་བགྲངས་པས་ཕྱི་རྐང་ལ་བརྒྱ་ཉི་ཤུར་འགྱུར་རོ།
སྦྱར་ན་( ༥༩༠) ལྟེ་བ། སྙིང་ཁ། མགྲིན་པ། དཔྲལ་བའི་རྩ་འདབ་བརྒྱ་ཉི་ཤུ་ལ།
ཕྱི་རྐང་གི་ཐོག་མ་ཉེར་ལྔ། དེ་ནས་ཉེར་བཞི། ཉེར་གཉིས། བཅུ་དགུ། བཅོ་ལྔ།
བཅུ། ལྔས་མཚོན་པའི་བྱང་ཆུབ་ཀྱི་སེམས་རྒྱུའོ། །དེ་ལ་དཀར་པོའི་ཕྱོགས་ཏེ་
ནོར་གྱི་ཞེས་སོགས་ཀྱིས། མར་ངོའི་དབང་དུ་བྱས་ནས་སྟོན་པ་ལ། སྔ་རྐང་ཕྱི་
རྐང་གཉིས་ལས་སྔ་རྐང་ནི། སྙིང་ཁ་ལས་བརྩམས་ཏེ་ལྟེ་བའི་བར་ནི་སྔར་
དཀར་ཕྱོགས་ཀྱི་སྔ་རྐང་བཞིན་དང་། བཅུ་དྲུག་ནས་ཉེར་གཉིས་ཀྱི་བར་ལ་
བརྒྱ་ཉི་ཤུ་རྫོགས་སླ་ལ། སླར་ཡང་ནག་པོ་དག་ལ། ཞེས་པས་ཕྱི་རྐང་བསྟན་ཏེ།
-591-

མཁས་གྲུབ་རྗེའི་གསུང་འབུམ། ༼༽
ཉེར་གསུམ་ནས་ཉི་ཤུ་དགུའི་བར་དང་། ལྟེ་བ་ནས་དཔྲལ་བའི་བར་བརྒྱ་ཉི་
ཤུ་རྫོགས་པ་ཡར་ངོའི་ཕྱི་རྐང་བཞིན་ནོ། །སྔ་རྐང་ལ་དཀར་ཕྱོགས་ཞེས་པ་
འགྲེལ་པར་ནོར་དང༌་། ཕྱི་རྐང་གི་སྐབས་སུ་ནག་པོ་ཞེས་པ་བུ་ལོན་ལ་་་་་
གསུངས་པ་ནི། མཚོན་པ་སྟེ། སྔ་རྐང་ཕྱི་རྐང་གཉིས་ཀ་ལ་ཡང་རིམ་པ་དང་།
རིམ་མིན་གཉིས་ཀ་འོང་བ་སྔར་བཞིན་ནོ། །རླུང་ས་ཆུ་མེ་ཞེས་འཁོར་ལོ་
བཞིའི་གོ་རིམ་གཞན་དང་མི་མཐུན་པར་གསུངས་པ་ནི། སྔ་མ་གཉིས་ཀྱིས་ནི།
་གས་ ནག་ཕྱོགས་ཀྱི་རྫོགས་མཐའ་དང་བརྒྱད་པ་གཉིས་ཕྱོགས་གཅིག་ཏུ་བཤད་ལ།
ཕྱི་མ་གཉིས་ཀྱིས་དཀར་ཕྱོགས་ཀྱི་མཐའ་དང་བརྒྱད་པ་གཉིས་ཕྱོགས་གཅིག་་
ཏུ་བཤད་པའི་ཚད་དོ། །དེ་ནི་སྙིང་ཁ་ལ་སོགས་པའི་འདབ་མ་རྣམས་ལ་
དབྱངས་ཀྱི་ཡི་གེ་རྒྱུ་བ་གསུངས་ཏེ། བརྒྱད་པ་གཉིས་ནི་ལྟེ་བ་མགྲིན་པ་ལ་སྟེ་
མགོ་དང་སྙིང་ཁ་ལ་ཡང་དཀར་ནག་རྫོགས་པའོ། །དེ་ཡང་དཀར་ནག་གི་
ཕྱོགས་ཀྱི་བརྒྱད་ཚན་གཉིས་དང་། དཀར་ནག་གི་མཐའ་གཉིས་དང་བཅས་
པ་ཚིགས་བཞིའི་གནས་གསུངས་ཏེ། དེ་ཡང་དཀར་ཕྱོགས་ཀྱི་བརྒྱད་པ་ནི་
མགྲིན་པའི་ལྟེ་བ་ལ་སྟེ། བརྒྱད་པ་ལ་ཕྱེད་ཕྱི་མ་ལ་ལྟེ་བར་ཨར་རཾ་ཞེས་པ་
དང་། ནག་( ༦༠ན) ཕྱོགས་ཀྱི་བརྒྱད་པ་ནི་ལྟེ་བའི་ལྟེ་བ་སྟེ། བརྒྱད་པ་ལ་ཨཱརཿ
ཨཱར་ཞེས་དང༌་། དཀར་ཕྱོགས་ཀྱི་མཐའ་ནི་སོགས་ཏེ་དཔྲལ་བའི་ལྟེ་བ་ལ་
རྫོགས་ཏེ། ཕྱེད་ཕྱི་མ་ལ་ལྟེ་བར་ལམ་ཞེས་པ་དང་། ནག་ཕྱོགས་ཀྱི་མཐའ་ནི་
སྙིང་ཁའི་ལྟེ་བ་ལ་རྫོགས་ཏེ། བཅོ་ལྔ་པ་ལ་ཨཱཿཨཱའོ། །སླར་ཡང་སྙིང་ཁའི་
པདྨའི་གེ་སར་གྱི་རྩེ་མོ་ལའོ། །ཞེས་གསུངས་པས་སོ། །ཧ་ཡ་ར་ཝ་ལར་ལྡན་ཨ་
སོགས་སུམ་ཅུའི་དབྱངས་གང་ཐིག་ལེ་དཔལ་ལྡན་རྣམ་པར་བཅད་པ་ཡིས་ཕྱེ་
བ་དྲུག་ཅུར་འགྱུར་ཏེ། ཞེས་པའི་དོན་དབྱངས་ལྔ་དང་། ཡོན་ཏན་གྱི་ཡི་གེ་ལྔ་
དང་། ཡ་ཎའི་ཡི་གེ་ལྔ་སྟེ་བཅོ་ལྔ། ཐིག་ལེ་ཡོད་པ་བཅོ་ལྔ། མེད་པ་བཅོ་ལྔར་
ཕྱེ་བས་སུམ་ཅུ། ཡང་དེ་ལ་རིང་པོ་རྣམ་བཅད་ཡོད་པ་བཅོ་ལྔ། མེད་པ་བཅོ་
592

དྲི་མེད་འོད་ཀྱི་ནང་ལེའུའི་དཀའ་གནས་རྣམས་ཀྱི་ཟིན་བྲིས་རགས་ཙམ།
ལྔར་ཕྱེ་བས་སུམ་ཅུ་སྟེ་ཐམས་ཅད་བསྡོམས་པས་དྲུག་ཅུར་འགྱུར་རོ། །ཡར་གྱི་
ཚེས་གཅིག་ནས་བཅོ་ལྔའི་བར་ལ་སྔ་ཆ་ཕྱི་ཆ་གཉིས་གཉིས་སུ་ཕྱེ་བ་སུམ་ཅུ་་་་
ལ་ཐིག་ལེ་ཡོད་པ་བཅོ་ལྔ་མེད་པ་བཅོ་ལྔ་སྟེ་སུམ་ཅུ་རྒྱུ་བའི་དཀར་པོའི་
བརྒྱད་པ་མགྲིན་པའི་ལྟེ་བར་ཨར་རཾ་དང་། དཀར་པོ་རྫོགས་པ་ཉའི་ཕྱེད་ཕྱི་
མ་ལ་དཔྲལ་བའི་ལྟེ་བར་ལམ་རྒྱུ་བ་གཉིས་གེ་སར་གྱི་རྩེ་མོ་ལ་རྒྱུ་བ་མིན་པས་་
དེ་གཉིས་མ་གཏོགས་པའི་ཡི་གེ །ཉི་ཤུ་རྩ་བརྒྱད། སྙིང་མགྲིན་དཔྲལ་བའི་རྩ་
འདབ་ང་དྲུག་གི་རྩ་འདབ་གཉིས་གཉིས་ལ་ཡི་གེ་རེ་རེ་བྱས་པའི་གེ་སར་ཉེར་
བརྒྱད་ལ་རྒྱུའོ། །བརྒྱད་པའི་ཕྱེད་ཕྱི་མའི་མགྲིན་པའི་ལྟེ་བར་ཨར་རཾ་སོང་བས།
མགྲིན་པའི་གེ་སར་གྱི་རྩེ་མོ་ལ་ཡི་གེ་བཅོ་ལྔ་ལས་གོང་དུ་མ་བྱུང་ཡང་། ཉའི་
འི་གེ་ས
ཕྱེད་ཕྱི་མའི་གེ་སར་གྱི་རྩེ་མོར་ལ་ལཾ་ཡོད་པ་ཡར་བླངས་ནས་འདིར་སྦྱར་རོ། །
དེ་( ༦༠བ) བཞིན་དུ་མར་ངོ་ལ་ཚེས་བཅོ་ལྔ་དེ་ལ་ཆ་གཉིས་གཉིས་སུ་ཕྱེ་བ་་་་་་
སུམ་ཅུ། ཡི་གེ་བཅོ་ལྔ། རིང་པོ་རྣམས་ཡོད་མེད་ཀྱིས་ཕྱེ་བ་སུམ་ཅུ། ཡི་གེ་རེ་རེ་
རྩ་འདབ་གཉིས་གཉིས་ལ་བཀོད་པས་རྩ་འདབ་དྲུག་ཅུ་ལས་ཡི་གེ་གཉིས་ལྟེ་་་
བའི་དབུས་དང་།
སྙིང་ཁའི་ལྟེ་བ་ལ་སོང་བས་རྩ་འདབ་བཞིའི་གེ་སར་སྟོང་
པ་གཉིས། ལྟེ་བ་སྤྲུལ་པའི་འཁོར་ལོའི་འདབ་མའི་སྐབས་སུ་ལས་པས། ཉི་མའི་
སྐབས་ཀྱི་གནམ་སྟོང་གི་ཕྱེད་སྔ་མའི་ཡི་གེ་ཧྥ་ཧྥ་གཉིས་འདིར་ལོངས་སྤྱོད་་་་་་
དང་། ད་ནི་ལྟེ་བ་ལ་སོགས་པའི་འཁོར་ལོ་ལ་ཉི་མའི་ཡི་གེ་རྒྱུ་བས་གསུངས་ཏེ།
ད་ནི་ཐིག་ལེ་ཞེས་པ་ལ་སོགས་པ་ཉི་མའི་གསལ་བྱེད་ཀྱི་ལོངས་སྤྱོད་གསུངས་་
ཏེ། ཞེས་སོགས་ཀྱི་དོན། ཡར་ངོ་ལ་ཚེས་བཅོ་ལྔ། དེ་རེ་རེ་ལ་ཐུན་ཚོད་བཞི་
བཞིར་ཕྱེ་བས་དྲུག་ཅུ། སྤྲུལ་པའི་འཁོར་ལོ་ལ་རྩ་འདབ་དྲུག་ཅུ། སྡེ་པ་དྲུག་གི་
གསལ་བྱེད་སུམ་ཅུ་ལ་རྣམ་བཅད་ཡོད་མེད་ཀྱིས་ཕྱེ་བས་དྲུག་ཅུ་རྒྱུའོ། །དེ་
བཞིན་དུ་ནག་པོའི་ཕྱོགས་ལ་ཡར་ཚེས་བཅོ་ལྔ་དེ་བཞི་བཞིར་ཕྱེ་བས་དྲུག་ཅུ།
མགྲིན་པ་ལ་སོགས་པའི་འཁོར་ལོ་གསུམ་ལ་འདབ་མ་ང་དྲུག །ཐིག་ལེ་ཡོད་

-593-

མཁས་གྲུབ་རྗེའི་གསུང་འབུམ། ༼༽
མེད་ཀྱི་ཡི་གེ་དྲུག་ཅུ་ཡོད་པ་ལས་གནམ་སྟོང་གི་ཕྱེད་སྔ་མའི་ཡི་གེ་གཉིས་ཟླ་་་
བའི་སྐབས་གསུང་ངོ་། །ཚེས་བཅུ་བཞི་ཡན་གྱི་ཡི་གེ་འདབ་མ་ང་དྲུག་ལ་
འགྲིགས་པས་ཕྱེད་ཕྱི་མའི་ས་སཾ་གཉིས། ལྟེ་བའི་རྩ་འདབ་སྟོང་པ་བཞིའི་གེ་
སར་གཉིས་ལ་དགོད་དོ། །འོ་ན་དེ་སྟོང་པར་བཤད་པ་ཇི་ལྟར་ཞེ་ན། རྩ་འདབ་
ཀྱི་དབང་དུ་བྱས་པ་ཡིན་ལ། ཡི་གེ་རྒྱུ་བ་གེ་སར་གྱི་དབང་དུ་བྱ་སྟེ། གོང་དུ་
མགྲིན་པ་དང་དཔྲལ་བའི་སྟོང་པ་གཉིས་ལ་སོགས་པ་ཡང་དེས་ཤེས་པར་་་་་་་
བྱའོ།། །
འཇིག་རྟེན་གྱི་ཁམས་ན་གནས་པ་སེམས་ཅན་གྱི་སྐྱེ་གནས་འཇིག་པའི་་་་
རྣམ་པར་( ༦༡ན) བཞག་པ་ལ་སོགས་པ་ནང་གི་ལེའུའི་དཀའ་གནས་ཀྱི་བརྗེད་
བྱང་དུ་བྲིས་པ་འདི་ནི། ཆོས་ཀྱི་རྗེ་རིན་པོ་ཆེ་ཐམས་ཅད་མཁྱེན་པ་བློ་བཟང་
གྲགས་པའི་དཔལ་གྱི་གང་གསུང་བགྲོས་ལས་ཅུང་ཟད་ཙམ་རེ་ཐོར་ལོངས་སུ་
བློ་ལ་ཟིན་པ་རྣམས་དཀའ་བཅུ་པ་དགེ་ལེགས་དཔལ་གྱིས་ཟིན་བྲིས་སུ་བྲིས་་་
པའོ། །དགེའོ།། །།
594